EkBass/fiwiki-20250220-pages-articles huggingface dataset:
Maapapu

Maapapu (Vigna subterranea) on pitkäpapujen sukuun kuuluva hernekasvi. Maapapu on yksivuotinen kimppuina kasvava lyhyt köynnös. Sen maan alla sijaitsevissa paloissa on yksi tai kaksi siementä. Halkaisijaltaan puolitoistasenttiset pyöreähköt pavut ovat valkoisia, kermanvärisiä, ruskeita, punaisia, mustia tai kirjavia. Maapapu on tärkeä ravintokasvi varsinkin Saharan eteläpuolisessa Afrikassa. Sitä viljellään myös Etelä- ja Kaakkois-Aasiassa, Oseaniassa sekä trooppisessa Keski- ja Etelä-Amerikassa. Maapapu kasvaa hyvin myös köyhässä ja kuivassa maaperässä. Sitä viljellään usein muiden kasvien seassa. Sadonkorjuu tapahtuu noin neljä kuukautta siementen istutuksen jälkeen. Sato on lannoittamattomassa maassa yli 500 ja lannoitetussa 2 000–3 000 kiloa hehtaarilla. Maapapavun siemeniä syödään raakoina ja kypsinä. Kypsät pavut ovat kovia, ja niiden keittämiseen, paahtamiseen tai höyryttämiseen kuluu useita tunteja. Pavut voi myös jauhaa keittoihin ja kastikkeisiin. Maapavut ovat maaseudun ja kaupunkien köyhän väestön ruokaa. Niitä ostetaan vain, jos muut pavut ovat liian kalliita. Maapavun ravintoarvo on varsin korkea. Se sisältää 61–69 prosenttia hiilihydraattia, 17–27 prosenttia proteiinia, 3,3–6,4 prosenttia kuitua ja 3,6–7,4 prosenttia rasvaa. Maapavussa on kalsiumia, kaliumia, natriumia, huomattava määrä sinkkiä sekä enemmän hyviä aminohappoja kuin lehmänpavussa, soijassa ja maapähkinässä. Se on väheksytty, mutta arvokas ravinnonlähde, joka voi korvata varsinkin kalliita eläinproteiineja. == Lähteet == == Aiheesta muualla == * Suomen Lajitietokeskus: Maapapu (Vigna subterranea) * iNaturalist: Maapapu (Vigna subterranea) * ITIS: Vigna subterranea * United States Department of Agriculture (USDA): Vigna subterranea * Global Biodiversity Information Facility (GBIF): Vigna subterranea * Centre for Agriculture and Biosciences International (CABI): Vigna subterranea (bambara groundnut) Luokka:Hernekasvit Luokka:Viljeltävät ravintokasvit
Kansallismonumentti (Yhdysvallat)

Kansallismonumentti on yhdysvaltalainen suojelualue tai -kohde, joka on suojeltu joko presidentin tai kongressin päätöksellä. Kansallismonumenttien taustalla on vuonna 1906 säädetty muinaismuistolaki. Yellowstonen kansallispuisto oli vuonna 1872 perustettu Yhdysvaltain ensimmäisenä kansallispuistona. Kansallispuiston perustaa kongressi, joka julistaa alueesta suojellun lainsäädännöllisesti. Kongressi ja presidentti Theodore Roosevelt päättivät antaa myös presidentille mahdollisuuden perustaa itsenäisesti suojelualueita, minkä seurauksena syntyi muinaismuistolaki. Se säädettiin suojelemaan historiallisia rakennuksia ja arkeologisia kohteita kansallismonumentteina. Muinaismuistolain säätämisen jälkeen Yhdysvaltain presidenteistä vain Richard Nixon, Ronald Reagan ja George H. W. Bush eivät ole perustaneet yhtään kansallismonumenttia. Barack Obama puolestaan perusti tai laajensi 34 kansallismonumenttia. Ensimmäiseksi kansallismonumentiksi Roosevelt julisti Devils Towerin vuonna 1906. Kansallismonumentin voi perustaa vain maille, jotka ovat jo valmiiksi liittovaltion omistuksessa. Kansallismonumentin hallinnoinnista voi vastata yksi useista eri Yhdysvaltain virastoista tai jopa usea virasto yhdessä. Monet ovat National Park Servicen hoidettavana, mutta kansallismonumenteista vastaavat myös muun muassa Bureau of Land Management, United States Forest Service ja United States Fish and Wildlife Service. == Lähteet == == Aiheesta muualla == *
Emma Eliasson

Emma Maria Josefin Eliasson (s. 12. kesäkuuta 1989 Kaaresuvanto, Kiiruna, Ruotsi) on ruotsalainen jääkiekkoilija, joka pelasi urallaan puolustajana. == Ura == Seuratasolla Eliasson pelasi urallaan Ruotsin naisten ylimmällä pääsarjatasolla 248 ottelua pistein 114+150=264. Hänen seuransa olivat MODO Hockey (2004–2006), Brynäs IF (2006–2012), Munksund-Skuthamns SK (2012–2015; joka kausi varakapteenina) ja Luleå HF/MSSK (2015–2017; kumpanakin kautena kapteenina). Kaudella 2007–208 Eliasson voitti Riksserienin puolustajien maalitilaston 8 maalillaan ja teki sarjan suurimman ylivoimamaalien määrän (5). Kaudella 2012–2013 hän oli Riksserienin eniten rangaistusminuutteja saanut ja eniten ylivoimamaaleja (7) tehnyt pelaaja. Kaudella 2013–2014 Eliassonilla oli sarjan paras aloitusprosentti (69,09 %). Kaudella 2014–2015 hän oli sekä eniten maaleja (13), eniten syöttöjä (22) että eniten pisteitä (35) tehnyt puolustaja ja eniten ylivoimamaaleja (8) tehnyt pelaaja Riksserienissä. Toiseksi viimeisellä kaudellaan 2015–2016 Eliasson teki sarjan puolustajista tälläkin kertaa eniten maaleja (10), eniten syöttöjä (35) ja eniten pisteitä (45). Hän myös sai sarjan parhaan puolustajan ja parhaan pelaajan palkinnot ja voitti Riksserienin mestaruuden Luleå HF/MSSK:n joukkueessa, minkä lisäksi hänet valittiin Ruotsin vuoden naisjääkiekkoilijaksi 2016. Eliasson lopetti uransa 2017, kun Ruotsin naisten jääkiekkomaajoukkueen päävalmentaja Leif Boork jätti hänet joukkueen ulkopuolelle. === Maajoukkueura === Eliasson pelasi Ruotsin naisten jääkiekkomaajoukkueessa urallaan yhteensä 236 ottelua, joissa hän teki tehot 30+50=80. Hän edusti maajoukkuettaan olympialaisten naisten jääkiekkoturnauksessa 2006 Torinossa, jolloin Ruotsi sijoittui hopealle, 2010 Vancouverissa ja 2014 Sotšissa. MM-kilpailuissa Eliasson edusti Ruotsia 2005 Ruotsissa, 2007 Kanadassa, 2008 Kiinassa, 2009 Suomessa, 2011 Sveitsissä, 2013 Kanadassa sekä 2016 Kanadassa. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1989 syntyneet Luokka:Elävät henkilöt
Yokote

Yokote () on Japanin kaupunki Honshūn saarella Tōhokun alueella Akitan prefektuurissa. Se sijaitsee sisämaassa prefektuurin kaakkoisosassa Yokoten allaslaaksossa. Lännessä kaupungin alue nousee Dewavuorille, idässä se ulottuu Ōuvuorille ja rajautuu Iwaten prefektuuriin. Yokotessa on 87 713 asukasta (lokakuussa 2020) ja sen pinta-ala on 692,80 neliökilometriä. Yokote kehittyi historiallisesti kyläasutukseksi Asahijoen laakson suulle. Yokoten linna perustettiin sengoku-kaudella, ja sittemmin Edo-kaudella 1600–1800-luvuilla Yokote oli linnanaluskaupunki osana Akitan daimiokuntaa. Kaupungin linna paloi Boshin-sodan yhteydessä, mutta sen torni on rakennettu uudelleen. Kaupunkioikeudet osana Japanin nykyistä kunnallishallintoa Yokote sai vuonna 1951. Kaupunkiin on sijoittunut jikatabi-jalkineiden ja saken valmistusta, puu- ja elektroniikkateollisuutta sekä autonosien tuotantoa. Se on myös paikallinen kaupallinen keskus. Kaupunki laajeni huomattavasti vuonna 2005, kun siihen liitettiin Hirakan, Jūmonjin, Masudan, Omonogawan ja Ōmorin maaseutukaupungit sekä Sannain ja Taiyūn kyläkunnat. Kaupunkiin kuuluvilla maaseutualueilla viljellään riisin lisäksi hedelmiä, kuten omenoita, kirsikoita, vesimeloneja ja viinirypäleitä. Yokoten rakennettuun kulttuuriperintöön kuuluu muun muassa Haushiwake-jinjan šintolainen pyhäkkö, joka tunnetaan kagura-tanssiperinteestään (Horowasan no shimotsuki-kagura). Asahiokayama-jinjan pyhäköllä on vuorostaan tunnettu Bonten-rituaali. Yokoten linnanraunioita ympäröi Yokoten puisto, ja linnan tornista avautuu näköala Chōkaivuoren suuntaan. Kaupungin alue tunnetaan runsaslumisuudestaan, ja helmikuisin siellä järjestetäänkin lumifestivaali. Ennätysvuonna 1973 lumisateen kokonaismäärä oli 11,6 metriä. Yokotea palvelevat JR Higashi- Nihonin Ōu-päälinja ja Kitakami-linja. == Kuvia == Tiedosto:Mato Park (真人公園) - panoramio.jpg|Maton puisto Tiedosto:Akita Museum of Modern Art 20190503.jpg|Akitan modernin taiteen museo Tiedosto:YokoteCastleOnSnowFestival.jpg|Yokoten linnan lumijuhla Tiedosto:Ushinuma pond and Horai bridge in Yokote Park.jpg|Silta Yokoten puistossa Tiedosto:Street in Masuda, Yokote.jpg|Masudan kaupunginosaa == Lähteet == == Aiheesta muualla == * Kaupungin internetsivut Luokka:Akitan prefektuurin kaupungit
Project CARS (pelisarja)

Project Cars on Slightly Mad Studiosin kehittämä ja Bandai Namcon julkaisema ajopelisarja. == Pelit == * Project CARS (2015) * Project CARS 2 (2017) * Project CARS 3 (2020) == Aiheesta muualla == * Pelisarja MobyGamesissä Luokka:Videopelisarjat
Angèle (laulaja)

Angèle Van Laeken, taiteilijanimeltään Angèle (s. 3. kesäkuuta 1995) on belgialainen laulaja. == Ura == Angèlen ensimmäisen albumi, Brol, julkaistiin lokakuussa 2018. Lokakuussa 2020 Angèle teki yhteistyössä Dua Lipan kanssa kappaleen ”Fever”. Kappale sisältyi Lipan toisen albumin, Future Nostalgian, digitaaliseen ja ranskankieliseen versioon, joka julkaistiin aiemmin vuonna 2020. Kappale esitteli Angèlen englanninkieliselle yleisölle. == Diskografia == === Studioalbumit === * * === Singlet === * ”La Loi de Murphy” (2017) * ”Je veux tes yeux” (2017) * ”La Thune” (2017) * ”Jalousie” (2017) * ”Tout oblier” (yhdessä Roméo Elviksen kanssa, 2017) * ”Balance ton quoi” (2019) * ”Flou” (2019) * ”Perdus” (2019) * ”Oui ou Non” (2019) * ”Fever” (yhdessä Dua Lipan kanssa, 2020) * ”Bruxelles je t'aime” (2021) * ”Démons” (yhdessä Damson kanssa, 2021) == Lähteet == Luokka:Belgialaiset laulajat Luokka:Vuonna 1995 syntyneet Luokka:Elävät henkilöt
PC/104

pienoiskuva|oikea|PC/104-pino, jossa suoritinkortti ja verkkokortti. PC/104 tai PC104 on sulautettuihin järjestelmiin tarkoitettujen tietokoneiden standardi. Standardin kehittämistä varten on perustettu PC/104 Consortium helmikuussa 1992. Tavoitteena on ollut sovittaa työpöytätietokoneiden teknologiaa sulautettuihin järjestelmiin. Ensimmäinen määrittely on julkaistu maaliskuussa 1992 ja se perustui IBM PC -yhteensopivien tekniikalle. Muun muassa ISA-väylä on standardissa vielä tuettu. Helmikuussa 1997 julkaistu PC/104-Plus lisäsi PCI-väylän. Määritelmä sisältää pinottavan arkkitehtuurin, jossa piirilevyjä kirjaimellisesti pinotaan toimintojen lisäämiseksi. Pinossa on muun muassa suoritinkortti, virtalähdekortti ja yksi tai useampi oheislaitekortti tiettyä tarkoitusta varten. Alkujaan x86-suoritin oli tavallinen mutta myös ARM-pohjaiset kortit ovat tullut saataville. Aiemmin käyttöjärjestelmänä oli DOS tai Windows mutta nykyään (vuonna 2020) Linux ja reaaliaikaiset käyttöjärjestelmät ovat käytössä. PC/104-väylä käyttää IBM PC/XT ja IBM PC/AT määrittelyä (IEEE P996), mutta eri muodossa (piirilevyn koko). == Katso myös == * Teollisuustietokone == Lähteet == Luokka:Tietokoneet Luokka:Sulautetut järjestelmät
Paula Vilén

Paula Vilén (s. noin 1976) on suomalainen toimittaja. Vilén valmistui yhteiskuntatieteiden maisteriksi vuonna 2004 Tampereen yliopistosta, jossa oli opiskellut pääaineenaan tiedotusoppia ja sivuaineenaan kansainvälistä politiikkaa. Hän suoritti myös strategian ja turvallisuuspolitiikan opinnot Maanpuolustuskorkeakoulussa sekä kansainvälisen oikeuden opintokokonaisuuden Helsingin yliopistossa. Vilén toimi Yle Uutisten ulkomaantoimittajana ennen kuin sai vuonna 2008 nimityksen ulkomaankirjeenvaihtajaksi Yhdysvaltoihin. Hän toimi Ylellä tässä asemassa ensin vuoteen 2011 ja jälleen vuosina 2017–2020. Hän on toiminut vuodesta 2021 alkaen Maailmanpolitiikan arkipäivää -radio- ohjelman tuottajana. == Lähteet == Luokka:Suomalaiset toimittajat Luokka:Ulkomaankirjeenvaihtajat Luokka:1970-luvulla syntyneet Luokka:Elävät henkilöt
Igors Tarasovs

Igors Tarasovs (s. 16. lokakuuta 1988 Riika, Neuvostoliitto) on latvialainen jalkapalloilija, joka edustaa Veikkausliigassa pelaavaa Kuopion Palloseuraa. Hän on pelipaikaltaan puolustaja.https://nr.soccerway.com/players/igors- tarasovs/29642/ Igors Tarasovs soccerway-tietokannassa == Saavutukset == Virslīga (Latvia): * Latvian mestaruus: 2010 Skonto FC:n ja 2013 FK Ventspilsin riveissä * Latvijas kaus: 2013 FK Ventspilsin riveissä Ekstraklasa (Puola): * Puolan mestaruuspronssia: 2016 Jagiellonia Białystokin riveissä Veikkausliiga (Suomi): * Suomen mestaruuspronssia:2020 == Lähteet == Luokka:Latvialaiset jalkapalloilijat Luokka:Vuonna 1988 syntyneet Luokka:Elävät henkilöt
Annunen

Annunen on sukunimi, joka on muun muassa seuraavilla henkilöillä: * Antti Annunen (s. 1969), suomalainen basisti, kitaristi ja laulaja-lauluntekijä * Juha Annunen (s. 1960), suomalainen jalkapalloilija * Justus Annunen (s. 2000), suomalainen jääkiekkoilija * Marko Annunen, basisti, kitaristi, rumpali, laulaja ja lauluntekijä.
Kumkum Mohanty

Kumkum Mohanty (s. 9. syyskuuta 1946 Cuttack) on intialainen odissitanssija . Hän on uransa aikana työskennellyt Odishan hallituksen kulttuurista vastaavana erikoissihteerinä vuoteen 2004, jonka jälkeen hän on johtanut omaa tanssikouluaan. Hän oli Kelucharan Mohapatran oppilas 11-vuotiaasta alkaen. Tanssijana hänelle on myönnetty useita palkintoja, joihin lukeutuu Sangeet Natak Akademin palkinto ja Padma Shri. Vuonna 2011 Odishan pääministeri Naveen Patnaik ojensi hänelle Srjan-odissi-instituutin Guru Kelucharanin palkinnon. Hän on myös opettanut odissia Intian teknillisiin korkeakouluihin lukeutuvassa IIT Bhubaneswarissa. Mohanty esiintyi usein Kelucharan Mohapatran suunnittelemissa tanssiesityksissä yhdessä Sanjukta Panigrahin kanssa. He esittivät usein toistensa aviokumppaneita, kunnes Panigrahi lopetti tanssimisen vuonna 1994 sairastuttuaan syöpään. Itse suunnittelemissaan tansseissa Mohanty on käsitellyt eri aiheita intialaisesta filosofiasta, luontoon ja nationalistisiin kertomuksiin. Mohanty on vuonna 2017 kuolleen kriketinpelaaja Yashpal Mohantyn äiti. == Lähteet == Luokka:Intialaiset tanssijat Luokka:Vuonna 1946 syntyneet Luokka:Elävät henkilöt
Thomas Boberg

Thomas Boberg (s. 1960) on tanskalainen kirjailija ja runoilija. Boberg on julkaissut 18 runokokoelmaa. Hänet on palkittu useilla palkinnoilla. Bobergin esikoisrunokokoelma Hvæsende på mit øjekast ilmestyi vuonna 1984. Boberg on tunnettu matkoihin keskittyvistä kirjoistaan, jotka pohjautuvat hänen omiin matkoihinsa. Boberg on asunut yli 18 vuotta Tanskan ulkopuolella. Bobergille myönnettiin vuonna 1986 Statens Kunstfondsin kolmivuotinen apuraha, ja vuonna 2001 hän sai säätiön elinikäisen apurahan. Kirjailija on 17-vuotiaasta lähtien matkustanut eri puolilla maailmaa ja saanut suuren tunnustuksen matkakertomuksistaan, jotka ovat hyvin kaukana perinteisistä matkakirjoista. Hän tuntee kirjallisuudenhistorian ja hyödyntää sitä kirjoissaan. Boberg on nimetty kahdesti ehdolle Pohjoismaiden neuvoston kirjallisuuspalkinnon saajaksi teoksistaan Americas vuonna 2000 ja Livsstil vuonna 2006. Vuonna 2012 Boberg sai Tanskan akatemian pääpalkinnon. Boberg on saanut myös Otto Gelsted -palkinnon, Henrik Pontoppidanin muistosäätiön palkinnon, Morten Nielsenin muistostipendin, Drachmannin stipendin, Johannes Ewaldin kunniastipendin ja Novi Sadin kansainvälisen runopalkinnon. Boberg on ollut Tanskan akatemian jäsen vuodesta 2018 lähtien. == Teokset == * Sølvtråden 1996 * Americas 1999 * Invitation til at rejse 2003 * I den næste by 2012 * Hesteæderne 1-3 2015 * Mexicocitydigte 2017 == Lähteet == Luokka:Tanskalaiset kirjailijat Luokka:Tanskalaiset runoilijat Luokka:Tanskan akatemian jäsenet Luokka:Vuonna 1960 syntyneet Luokka:Elävät henkilöt
Sarah Hammer

Sarah Kathryn Hammer (s. 18. elokuuta 1983 Redondo Beach, Kalifornia) on yhdysvaltalainen ratapyöräilyn kahdeksankertainen maailmanmestari ja nelinkertainen olympiamitalisti. Hän on pituudeltaan 171 cm. Hammer saavutti Lontoon olympialaisissa 2012 hopeaa ratapyöräilyn "moniottelussa" omniumissa yhden sijalukupisteen Laura Trottille hävinneenä. Hän saavutti hopeaa myös joukkuetakaa-ajossa. Rio de Janeiron olympialaisissa 2016 hän sai niin ikään hopeaa omniumissa ja joukkuetakaa-ajossa. Pekingin olympialaisissa 2008 hän oli 3 000 metrin takaa-ajossa viides. Hammer voitti henkilökohtaisen takaa- ajon maailmanmestaruuden 2006, 2007, 2010, 2011 ja 2013 sekä sai MM-hopeaa 2008 ja 2014. Omniumissa hän saavutti MM-kultaa 2013 ja 2014, MM-hopeaa 2011 sekä MM-pronssia 2012 ja 2016. Lisäksi hän sijoittui viidenneksi 2010 ja 2017 sekä kahdeksanneksi 2015. Joukkuetakaa-ajossa hän voitti maailmanmestaruuden 2016 ja sai MM-hopeaa 2011. Pisteajossa hän saavutti MM-hopeaa 2017. Linja- ajossa eli scratchissa hän oli neljäs 2017. Hän sai nuorten MM-hopeaa takaa- ajossa 2001. Hammer saavutti Pan-Amerikan kisoissa kultaa omniumissa ja hopeaa joukkuetakaa-ajossa Torontossa 2015. Hän voitti samana vuonna Pan-Amerikan- mestaruuden niin ikään omniumissa ja joukkuetakaa-ajossa. Hammer voitti maailmancupin osakilpailun pisteajossa Sydneyssä 2002, Manchesterissa 2005 ja Los Angelesissa 2007, linja-ajossa Los Angelesissa 2006 ja 2007 sekä Calissa 2017, takaa-ajossa Los Angelesissa 2006 ja 2007 sekä Calissa 2010, omniumissa Calissa 2010 ja 2011, Manchesterissa 2011, Lontoossa 2012 sekä Aguascalientesissa kahdesti 2013. == Lähteet == Luokka:Yhdysvaltalaiset ratapyöräilijät Luokka:Yhdysvaltalaiset olympiamitalistit Luokka:Vuonna 1983 syntyneet Luokka:Elävät henkilöt
Yuri-Honjō

Yuri-Honjō () on Japanin kaupunki Honshūn saarella Tōhokun alueella Akitan prefektuurissa. Se sijaitsee Japaninmeren rannikolla prefektuurin lounaisosassa. Etelässä kaupungin alue nousee Chōkaivuoren rinteelle ja rajautuu Yamagatan prefektuuriin. Kaupungin läpi virtaa Koyoshijoki. Yuri- Honjōssa on 75 194 asukasta (lokakuussa 2020) ja sen pinta-ala on 1 209,59 neliökilometriä. Yuri-Honjōn kaupunki perustettiin vuonna 2005 liittämällä yhteen Honjōn kaupunki ja seitsemän Yurin piirikunnan maaseutukaupunkia: Chōkai, Higashi-Yuri, Iwaki, Nishime, Ōuchi, Yashima ja Yuri. Honjō kehittyi Edo-kaudella 1600–1800-luvuilla Koyoshijoen suun satamapaikkakuntana ja linnanaluskaupunkina. Sieltä käsin hallittiin Honjōn daimiokuntaa. Nykyisin kaupunkiin on sijoittunut puu-, elintarvike- ja elektroniikkateollisuutta. Perinteisiä tuotteita ovat metalliterät, kokeshi-nuket ja lakkatyöt. Ympäröivillä maaseutualueilla viljellään riisiä, vihanneksia ja hedelmiä, kuten luumuja ja meloneja, siitakesieniä ja bambunversoja. Alueella harjoitetaan myös kalastusta sekä metsä- ja karjataloutta. Yuri-Honjōn rakennettuun kulttuuriperintöön kuuluu muun muassa historiallinen Tsuchida- suvun asuintalo, joka on valittu tärkeäksi kulttuuriomaisuudeksi. Eräs luonnonnähtävyys on Hottain vesiputous. Kaupungissa toimii myös useita kuumia lähteitä (onsen). Sen eteläosat kuuluvat Chōkain kansallispuistoon. Yuri- Honjōta palvelevat JR Higashi-Nihonin Uetsu-päälinja ja Yuri-kōgen-rautatien Chōkai-sanroku-linja. == Kuvia == Tiedosto:Moat of the Honjo Castle.jpg|Honjōn linnan vallihautaa Tiedosto:Ishizawa Gorge (石沢峡) - panoramio (1).jpg|Ishizawan rotkoa Tiedosto:Yurihonjo City Cultural Center Kadare 20180603c.jpg|Yuri-Honjōn kulttuurikeskus Tiedosto:Yurihonjo city center area Aerial photograph.1976.jpg|Honjōn kantakaupunki vuoden 1976 ilmakuvassa == Lähteet == == Aiheesta muualla == * Kaupungin internetsivut Luokka:Akitan prefektuurin kaupungit
Hanna Nohynek

Hanna Maria Nohynek (s. 27. elokuuta 1958 Helsinki) on suomalainen ylilääkäri ja rokotetutkija sekä vuodesta 2022 WHO:n strategisen rokotusasiantuntijaryhmän SAGE:n puheenjohtaja. Helsingin Sanomat esitti hänen olevan maailman parhaita rokoteasiantuntijoita. Nohynek työskenteli noin kahdenkymmenen vuoden ajan kehitysmaissa, esimerkiksi Filippiineillä. Vuonna 1996 hän väitteli Helsingin yliopistossa. Englanninkielinen artikkeliväitöskirja oli otsikoitu Acute lower respiratory tract infection in children : the ability of microbiological, clinical and radiological methods to detect bacterial infection. Vuoteen 2010 saakka hän keskittyi enimmäkseen työskentelyyn kehitysmaiden rokotusten parissa Suomen Akatemian, KTL:n ja THL:n alaisuudessa. Hän on myös toiminut THL:n ylilääkärinä kansallisessa rokotusohjelmassa. Koronaviruspandemian aikana Nohynek on toiminut kansallisen rokotusasiantuntijaryhmän sihteerinä. Hän itse sai koronavirustartunnan maaliskuussa 2020. Nimetön lähde Marinin hallituksessa vaati marraskuun 2021 lopussa Nohynekin erottamista. Hallituksen mukaan myös alle 60-vuotiaille pitää järjestää kolmas koronarokotus, mutta THL ja Kansallinen rokotusasiantuntijaryhmä eivät ole tukeneet tätä. Muun muassa Helsingin Sanomat ja Suomenmaa tuomitsivat "nimettömän hallituslähteen" ja ministeri Krista Kiurun Nohynekiin ja muihin asiantuntijoihin koko koronapandemian ajan "Donald Trump -maisesti" kohdistaman painostuksen. Terveystoimittajat ry palkitsi Nohynekin Hyvän tiedon omena -tunnustuksella (2021) luonnehtien häntä muun muassa korvaamattomaksi tietolähteeksi. Hän on ollut vastauksissaan selkeä ja hyvin tavoitettavissa oleva asiantuntija rokotusaiheisissa kysymyksissä. Vuonna 2021 Stadin Slangi ry valitsi hänet Stadin friiduksi. Keväällä 2023 Nohynek promovoitiin Turun Yliopiston lääketieteellisen tiedekunnan kunniatohtoriksi. Presidentti Alexander Stubb myönsi 19.4.2024 Nohynekille professorin arvonimen. . == Lähteet == ==Kirjallisuutta== *Hautamäki, Terhi: Hanna Nohynek – Peloton, WSOY 2024. ISBN 9789510498811. Luokka:Suomalaiset lääkärit Luokka:Vuonna 1958 syntyneet Luokka:Elävät henkilöt
Gloria Arieira

Gloria Arieira (s. 1953) on brasilialainen kielenkääntäjä ja hengellinen opettaja, joka on kääntänyt Bhagavad-gitan, osan veda-kirjoista ja upanishadeista sanskritista portugaliksi. Hän on myös kirjoittanut portugalinkielisiä kommentaareja Bhagavad-gitasta. Hän tutustui intialaiseen filosofiaan Swami Chinmayanandan pidettyä puheen Rio de Janeirossa vuonna 1973. Puhe innoitti hänet matkustamaan Mumbaissa sijaitsevaan ashramiin saamaan hindulaista opetusta. Palattuaan Brasiliaan vuonna 1979 hän halusi opettaa veda-kirjojen oppeja, mikä sai hänet perustamaan Vidya Mandir -koulun vuonna 1984. Intian valtio myönsi hänelle Padma Shri -palkinnon vuonna 2020 hänen työstään kirjallisuuden ja koulutuksen eteen. Arieira on naimisissa joogaopettajan kanssa. Heillä on kolme lasta. == Lähteet == Luokka:Brasilialaiset henkilöt Luokka:Kielenkääntäjät Luokka:Vuonna 1953 syntyneet Luokka:Elävät henkilöt
Jussi Raumolin

Jussi Raumolin (19. maaliskuuta 1948 Lahti – 18. lokakuuta 2020 Helsinki) oli suomalainen ympäristöhistorian ja ympäristöpolitiikan tutkija, valtiotieteiden tohtori ja dosentti. ==Opinnot== Raumolin kirjoitti ylioppilaaksi Lahden lyseon lukiosta vuonna 1966, ja samana vuonna alkoivat opinnot Helsingin yliopistossa. Siellä hän väitteli valtiotieteen tohtoriksi vuonna 1991. ==Tutkimustyö== Tutkijana Raumolin käsitteli ympäristöhistoriaa aatehistoriallisesta näkökulmasta ja tutki väitöskirjassaan 1991 kestävän metsätalouden aatehistoriaa. 1990-luvun alussa Raumolin oli Tampereen yliopistossa va. professorina käynnistämässä ympäristöpolitiikan yliopisto- opetusta Suomessa ja toimi Yhteiskuntatieteellisen ympäristötutkimuksen seuran ensimmäisenä puheenjohtajana. ==Radiotyö== Toimittajana Raumolin toteutti yhdessä Juha Kulmasen kanssa Yleisradiolle Kolmannen maailman puheenvuoroja -sarjan 1987–2017. Raumolin laati runsaat 200 radioesitelmää, joilla oli oma vakiintunut kuulijakuntansa. == Lähteet == Luokka:Suomalaiset yhteiskuntatieteilijät Luokka:Ympäristöpolitiikan tutkijat Luokka:Suomalaiset radiotoimittajat Luokka:Vuonna 1948 syntyneet Luokka:Vuonna 2020 kuolleet
Nikon D5500

Nikon D5500 on Nikonin digitaalinen järjestelmäkamera, joka julkaistiin 2. huhtikuuta 2015. Kamerassa on 24 megapikselin APS-C-kokoinen CMOS-kenno. Kameralla pystyy kuvaamaan jopa viisi kuvaa sekunnissa ja videoida FullHD- laadulla 60 kuvaa sekunnissa. Kamerassa on 3,2 tuuman taittuva kosketusnäyttö ja tuki Wi-Fi:lle. Kameran runko painaa akun kanssa 420 grammaa. Nikon D5500:n edeltäjä on Nikon D5300 ja seuraaja Nikon D5600. == Lähteet == == Aiheesta muualla == * Nikon D5500 Nikonin suvuilla D5500
Johan Herman Wessel

Johan Herman Wessel (6. lokakuuta 1742 Vestby, Norja – 29. joulukuuta 1785 Kööpenhamina, Tanska) oli norjalainen kirjailija. Wessel, 2. Johan Herman Nordisk familjebok 31. 1921 Johan Herman Wessel, Store norske leksikon 4. 7.2018, viitattu 11.11.2020 Wesselin setä oli Peder Wessel ja veljiä matemaatikko Caspar Wessel (1745–1818) ja juristi Ole Christopher Wessel (1744–1794). Wessel asui vuodesta 1761 Kööpenhaminassa, jossa hän oli perustamassa legendaarista norjalaista kirjailijaryhmää Det norske Selskab. Hän toimitti kirjallisuuslehteä Votre Serviteur otiosis, jossa julkaistiin hänen koomisia kertomuksiaan. Samalla hän toimi yksityisopettajana ja käänsi näytelmiä. Wessel on merkittävä erityisesti parodioista, joissa hän näytelmämuodossa pilkkasi ranskalais-klassista tragediagenreä. Niistä parhain on Kierlighed uden Strømper (1772), jota on esitetty edelleen. Hän on kirjoittanut myös lyhyitä runomuotoisia humoristisia kertomuksia sekä hauskoja hautakirjoituksia ja muistokirjoituksia, joissa häntä voi verrata esimerkiksi ruotsalaiseen Anna Maria Lenngreniin. ==Suomennettua tuotantoa== Antologiassa Skandinavian kirjallisuuden kultainen kirja, WSOY 1930 * Rakkaus sukkia vailla (otteita) * Pikku runoja, suom. Aarni Kouta Antologiassa Maailman lyriikkaa: runosuomennoksia, suom. Aarni Kouta, Helsinki: Otava, 1922 * Pikku runoja, suom. Aarni Kouta Antologioissa: Yrjö Jylhä, Runon pursi: maailmankirjallisuuden kertovaa runoutta, Helsinki: WSOY 1934 (3. p. WSOY 1980) ja Yrjö Jyrinkoski, Runomuistelmat: ohjelmistoa 20 vuoden ajalta, toim. Tom Kalima, Espoo: Weilin+Göös 1981 ISBN 951-35-2469-8 * Seppä ja leipuri (Smeden og Bageren), suom. Yrjö Jylhä, == Lähteet == == Aiheesta muualla == * (Pikku runoja) Luokka:Norjalaiset kirjailijat Luokka:Vuonna 1742 syntyneet Luokka:Vuonna 1785 kuolleet
Westzynthius

Westzynthius on ainakin seuraavien suomalaisten sukunimi: * Birger Westzynthius (1830–1877), tilanomistaja ja yritysjohtaja, maanviljelysneuvos * Erik Westzynthius vanhempi (1711–1757), taidemaalari * Erik Westzynthius nuorempi (1743–1787), kirkkomaalari * Woldemar Westzynthius (1858–1905), toimittaja ja yritysjohtaja, Suomen Sähkösanomatoimiston perustaja
Haimiot

Haimiot (Nasa) on haimiokasvien (Loasaceae) heimoon kuuluva kasvisuku. Sukuun kuuluu noin sata lajia. == Lajeja == * Nasa argemonoides * Nasa bicornuta * Nasa grandiflora * Nasa jungiifolia * Nasa loxensis * Nasa peltiphylla * Nasa perijensis * Nasa picta * Nasa ranunculifolia * Nasa triphylla – kesähaimio * Nasa urens == Lähteet == == Aiheesta muualla == * Laji.fi: Haimiot (Nasa) * iNaturalist: Suku Nasa * UniProt: Taxonomy – Nasa * Global Biodiversity Information Facility (GBIF): Nasa Luokka:Haimiokasvit
Riihimäen junaturma 1970

Riihimäen junaturma 1970 sattui Riihimäen ratapihalla varhain aamulla 10. marraskuuta 1970, kun Lahdesta tulossa ollut tavarajuna törmäsi ratapihalla seisseisiin matkustajavaunuihin. Onnettomuudessa kuoli tavarajunan kuljettaja ja kolme muuta ihmistä loukkaantui. Aineelliset vahingot olivat erittäin suuret, sillä tavarajunan veturin lisäksi useita vaunuja ja ratapihan laitteistoa tuhoutui tai vaurioitui. Tavarajuna oli ajanut koko matkan Lahdesta Riihimäelle huomattavasti tavallista kovempaa vauhtia. Onnettomuuden välitön syy oli se, että tavarajuna ohitti suurella nopeudella punaista näyttäneen opastimen, eikä ehtinyt raivokkaasta jarrutuksesta huolimatta enää pysähtyä ennen törmäystä. Onni onnettomuudessa oli, ettei asemalla seisseessä paikallisjunassa vielä ollut matkustajia. == Lähteet == Luokka:Junaonnettomuudet Suomessa
Jiri Nissinen

Jiri Nissinen (s. 30. toukokuuta 1997 Sonkajärvi) on suomalainen jalkapalloilija, joka edustaa Veikkausliigassa pelaavaa IFK Mariehamnia.Jiri Nissinen Soccerway-sivustolla Hän on pelipaikaltaan laitapuolustaja ja keskikenttäpelaaja. Nissinen nousi Kuopion Palloseuran edustusjoukkueeseen kaudella 2017. Hän on pelannut vuoteen 2020 mennessä kahdeksan Veikkausliigakautta ja 43 ottelua KuPS:ssa tehden 1 maalin. Ensiesiintymisen Veikkausliigassa hän teki 18. kesäkuuta 2017 hyvällä suorituksella. Kaudella 2018 hän ei pystynyt loukkaantumisen vuoksi juurikaan pelaamaan. Hän on pelannut merkittävän osan urastaan Kakkosessa yhteistyöseura SC KuFu-98:ssa. Kaudeksi 2021 Nissinen teki sopimuksen KuPS:n kanssa, mutta hän siirtyi lainalle ensin IFK Mariehamniin ja sen jälkeen Ykkösessä pelaneeseen VPS:ään Kauden alussa 23. maaliskuuta 2018 hän pelasi ensimmäisen maaottelunsa Suomen U21-joukkueessa Liettuaa vastaan. Jiri Nissinen on pelannut kahdeksan kautta ja 118 ottelua Veikkausliigaa KuPS:n ja IFK Mariehamnin riveissä. == Saavutukset == Veikkausliiga: * Suomen mestaruus: 2019 * Suomen mestaruushopeaa: 2017 * Suomen mestaruuspronssia: 2018 ja 2020 == Lähteet == * Jiri Nissinen KuPS:n sivuilla * Jiri Nissinen Veikkausliigan sivuilla ===Viitteet=== Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1997 syntyneet Luokka:Elävät henkilöt
Hervannan paloasema

Hervannan paloasema (eli Hervannan aluepaloasema) on Pirkanmaan pelastuslaitoksen paloasema, joka sijaitsee Tampereella Hervannan kaupunginosassa. Asemalla on ympärivuorokautinen päivystys. Nykyinen paloasemarakennus on otettu käyttöön 19. toukokuuta 2003. Aikaisemmin paloasemalla oli tilat arkkitehtipari Reima ja Raili Pietilän suunnittelemassa Hervannan toimintakeskuksessa (1989). ==Lähteet== ==Aiheesta muualla== * VirtualTampere: Virtuaalivierailu Hervannan paloasemalle Luokka:Tampereen rakennukset ja rakennelmat Luokka:Suomen paloasemat Paloasema
Laurentius Laurentii

Laurentius Laurentii (Laurens Laurensen, Lorenz Lorenzen) (8. kesäkuuta 1660, Husum, Saksa – 29. toukokuuta 1722 Bremen, Saksa) oli saksalainen kanttori, teologi ja virsirunoilija. Laurentii kasvoi Husumissa, silloin Tanskaan kuuluneessa Schleswigissä. Hän aloitti opintonsa Rostockin yliopistossa vuonna 1681 ja jatkoi musiikin opintojaan Kielissä. Vuonna 1684 hänestä tuli kanttori ja musiikinjohtaja Bremenin St. Martinkirkossa ja tätä virkaa hän hoiti 38 vuotta, kuolemaansa saakka. Laurentii oli omaksunut vaikutteita Philipp Jacob Speneriltä, saksalaisen pietismin keskeisen runoilijalta ja häntä on pidetty yhtenä speneriläisen pietismin parhaimmista virsirunoilijoista. Hänen virsikokoelmansa Evangelia Melodica, das ist: Geistliche Lieder und Lobgesänge nach dem Sin der ordentlichen Sonn- und Festtags-Evangelien zur Uebung und Beförderung der Gottseligkeit nach bekannten Melodien mitt Fleiss eingerichtet (julkaistu 1700) kaikki 150 virttä perustuvat kirkkovuoden pyhäpäivien evankeliumiteksteihin. Hän kirjoitti virtensä vanhoihin, tuttuihin virsisävelmiin. Suomen evankelis-luterilaisen kirkon virsikirjassa on yksi Laurentiin virsi, virsi 89 "Nyt herää yöstä, henkeni" ("Wach’ auch, mein Herz, die Nacht ist hin", suom. Knut Legat Lindström 1867. Sävelmä: Johann Crüger 1653). Ruotsin kirkon virsikirjassa on myös yksi hänen kirjoittama virsi, 316 "Pois sammuu päivän kulta" ("Ermuntert euch, ihr Frommen", ruots. Carl David af Wirsén 1889, Karl-Gustav Hildebrand 1978, suom. Pekka Kivekäs 1995, säv. Melchior Teschner 1615). == Lähteet == Luokka:Vuonna 1660 syntyneet Luokka:Vuonna 1722 kuolleet Luokka:Saksalaiset virsirunoilijat Luokka:Bremenin kaupungin historia Luokka:Saksalaiset henkilöt
Pikkuvartiotangara

Pikkuvartiotangara (Lanio versicolor) on tangaroihin kuuluva lintulaji. Lajia tavataan Etelä-Amerikasta. ==Koko ja ulkonäkö== Pikkuvartiotangara voi kasvaa 16-17 cm pitkäksi. Sukupuolet eroavat toisistaan ulkonäöltään. Pikkuvartiotangarakoiraan pää on musta lukuun ottamatta oliivinväristä otsaa. Selkä on väriltään oranssinkeltainen ja yläperä on kirkkaamman keltainen. Siivet ovat musta ja niissä on kookas valkoinen laikku ja myös pyrstö on väriltään musta. Pikkuvartiotangarakoiraan rinta ja vatsa ovat keltainen. Naaraslintu on yleisväritykseltään vaatimattomampi ja on selästään ja päästään ruskea ja vatsastaan ja rinnastaan oranssinkellertävä. ==Levinneisyys ja elinympäristö== Pikkuvartiotangaran levinneisyysalue ulottuu Perusta Boliviaan ja Brasilian keskiosiin. Lajin elinympäristöä ovat kosteat metsät ja metsien reunamaat. Se liikkuu puiden latvuksissa useimmiten yksin tai pareittain ja voi liittyä sekaparviin. ==Lähteet== Luokka:Tangarat
Senegalinkumiliaani

Senegalinkumiliaani (Saba senegalensis) on kumiliaanien sukuun kuuluva oleanterikasvi. Senegalinkumiliaani on suuri puuvartinen liaani. Sen kumimaista maitiaisnestettä sisältävä varsi voi kasvaa yli 40 metrin pituiseksi ja jopa 47 senttiä paksuksi. Senegalinkumiliaanin hedelmä on 7–10 senttiä pitkä ja 6–8 senttiä leveä munanmuotoinen marja, joka sisältää hedelmälihaa ja siemeniä. Senegalinkumiliaani kasvaa villinä Länsi-Afrikassa, Etelä-Sudanissa ja Tansaniassa. Sen kasvuympäristöjä ovat jokivarret, kostea puusavanni, galleriametsät, rotkot ja kiviset kukkulat. Liaani tuottaa hedelmiä kerran kahdessa vuodessa. Ne kypsyvät sadekauden aikana kesä- syyskuussa. Senegalinkumiliaanin hedelmät sisältävät 80 prosenttia vettä sekä paljon hiilihydraatteja, C-vitamiinia, karoteeneja, polyfenoleja ja happoja. Niitä kerätään ja syödään ja niistä valmistetaan pyrettä, mehua, hilloa, hyytelöä ja säilykkeitä. Kasvin hedelmiä, lehtiä, maitiaisnestettä ja juuria käytetään kansanlääkinnässä. Senegalinkumiliaanin hedelmät ovat hyvin arvostettuja, mutta niiden kaupallinen potentiaali on vielä suurelta osin hyödyntämättä. Luonnossa niitä syövät varsinkin apinat. == Lähteet == == Aiheesta muualla == * iNaturalist: Saba senegalensis * Integrated Taxonomic Information System (ITIS): Saba senegalensis * Global Biodiversity Information Facility (GBIF): Saba senegalensis * United States Department of Agriculture (USDA): Saba senegalensis * Centre for Agriculture and Biosciences International (CABI): Saba senegalensis * The Plant List: Saba senegalensis Luokka:Oleanterikasvit
Huovishuone

Huovishuone on Veikko Huovinen -seuran ylläpitämä näyttely Sotkamon Niemelässä. Näyttelyssä on esillä kirjailijalle kuuluneita esineitä, kuten kirjoituskone, valokuvia, kalastusvehkeitä, piirroksia ja hyllymetrittäin kirjoja. Edellä mainitut esineet ja muu materiaali valaisevat Huovisen uraa yhtenä Suomen tunnetuimpana kirjailijana. == Valokuvia == Kuva: Huovish5.jpg| Huovisen työpöytä, kirjoituskone ja valokuvia Kuva: Huovish8.jpg| Paistopuuhissa-piirros Kuva: Huovish4.jpg| Näyttelyä, veistos Kuva: Huovish2.jpg| Niemelä, sisäänkäynti Kuva: Huovish3.jpg| Vapoja ja keloja == Lähteet == == Aiheesta muualla == * Suomen kirjailijanimikkoseurat * Kainuun paikallismuseoita ja kulttuuriympäristökohteita -portaali * Huovishuoneen esittely Kainuun Museon YouTube-sivulla Luokka:Kainuun paikallismuseot Luokka:Sotkamon museot
Nasa (täsmennyssivu)

Nasa voi tarkoittaa seuraavia: * Nasa (National Aeronautics and Space Administration), Yhdysvaltain avaruushallintovirasto * haimiot (Nasa), kasvisuku * Räshid ”Nasa” Nasretdin, suomalainen valokuvaaja.
Kristinuskon vaikutus islamiin

Kristinuskon vaikutus islamiin on aiheena monissa länsimaisissa teorioissa, jotka käsittelevät islamin syntyä ja kehitystä. Nämä teoriat poikkeavat huomattavasti toisistaan. Islamilaisen käsityksen mukaan kristinusko ei lainkaan vaikuttanut islamiin, länsimaisen valtavirtaisen käsityksen mukaan vaikutus toteutui sekä Muhammedin henkilön että islamiin kääntyneen kristillisen väestön kautta. Historiakriittisen koulukunnan mukaan osa Koraanista on kristillisen seurakunnan hartauskirjallisuutta, ja joidenkin mielestä islam kehittyi itäisestä kristillisestä lahkosta. == Länsimainen valtavirta == Länsimaista valtavirtaa edustavan käsityksen mukaan kristinusko vaikutti islamiin aluksi profeetta Muhammedin (570–632) kautta. Sen jälkeen sitä täydensivät vaikutteet, jotka tulivat islamilaisen kalifaatin alaisuuteen jääneeltä valtavalta kristilliseltä väestöltä. Esimerkiksi Jaakko Hämeen- Anttila katsoo, että Jeesuksen merkitys korostui islamissa tässä vaiheessa, kun muslimeiksi kääntyneet kristityt vaikuttivat uskonnon sisältöön. == Historiakriittinen näkemys == Historiakriittisen koulukunnan edustajat ovat esittäneet useita valtavirrasta poikkeavia näkemyksiä. Günter Lüling selitti Koraanin vahvasti kristillistä sisältöä sillä, että Muhammedin kotikaupungissa Mekassa oli kristillinen seurakunta, ja osa Koraanista on sen käyttämiä hartaustekstejä. Toiset tutkijat, kuten Yehuda Nevo ja K.-H. Ohlig ovat katsoneet, että islam syntyi itäisen kristillisyyden lahkona ja irtautui kristinuskosta vain hitaasti. Näiden tutkijoiden mukaan islam sai identiteettinsä omana uskontonaan vasta 700-luvulla.Ohlig 2010, s. 7–14; Nevo & Koren 2003, s. 205 == Islamilainen käsitys == Islaminuskon mukaan kristinuskolla ei ollut mitään vaikutusta islamiin. Islam on ihmiskunnan alkuperäinen uskonto, joten kaikki Raamatun profeetat Aadamista alkaen olivat olleet muslimeja. Näin oli myös Jeesuksen laita. Mooseksen kirjat, psalmit ja Jeesuksen evankeliumi ovat aluksi vastanneet täsmällisesti islamin opetuksia, mutta kirjat ovat historian saatossa rappeutuneet ja vääristyneet. Tästä johtuvat sekä juutalaisuuden että kristinuskon yhtäläisyydet islamin kanssa. Profeettojen ketjussa islam nojautuu erityisesti Abrahamiin kantaisänä. Näin halutaan erottautua sekä juutalaisesta että kristillisestä perinteestä menemällä niiden ohi: ”Ei Abraham ollut juutalainen eikä kristitty, vaan hän oli alistuva hanif” (3:67). Myös kristinuskossa pyrittiin irtautua juutalaisista juurista samaa keinoa käyttäen.”Choosing Abraham as a reference point allowed young Christianity to fall back on an authority which is older than Judaism [– –] The use of this fallback by the new movement is not only obvious from the parallels to Paul, but also from the perspective of Arabic tradition”. Ohlig 2013, s. 276.Reynolds 2010, s. 81 "By claiming Abraham, Christian authorities are thereby asserting that Christianity, far from being a perverse innovation of Judaism, is an ancient and primary religion." == Katso myös == * Jeesus islaminuskossa *Muhammedin historiallisuus == Lähteet == * * * * * * === Viitteet === Luokka:Islamin historia Luokka:Islam ja muut uskonnot
Michelle Steel

Michelle Eunjoo Steel (o.s. Park, s. 21. kesäkuuta 1955 Soul, Etelä-Korea) on yhdysvaltalainen republikaanisen puolueen poliitikko, joka on edustanut Kalifornian 48. vaalipiiriä Yhdysvaltain edustajainhuoneessa tammikuusta 2021 lähtien. Hän voitti marraskuun 2020 vaalit demokraattien Harley Roudaa vastaan. Hän on edustajainhuoneen ensimmäinen amerikankorealainen naisjäsen yhdessä Young Kimin ja Marilyn Stricklandin kanssa. Hän istuu Orangen piirikunnan hallintoneuvostossa ja on aiemmin toiminut Kalifornian osavaltion tasoituslautakunnan jäsenenä. Steel vastustaa aborttia, samaa sukupuolta olevien avioliittoa ja kansalaisuuden myöntämistä laittomille siirtolaisille. Hän on naimisissa republikaanipoliitikko Shawn Steelin kanssa. Heillä on kaksi lasta. Pariskunta asuu Surfsidessa, Seal Beachin kaupungissa. == Lähteet == == Aiheesta muualla == * Steelin viralliset kotisivut Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1955 syntyneet Luokka:Kalifornialaiset poliitikot Luokka:Amerikankorealaiset Luokka:Elävät henkilöt
Koskiranta

Koskiranta on sukunimi, joka on muun muassa seuraavilla henkilöillä: * Jarno Koskiranta (s. 1986), suomalainen jääkiekkoilija, Tero Koskirannan veli * Tero Koskiranta (s. 1984), suomalainen jääkiekkoilija
Rooba

Rooba on sukunimi, joka on muun muassa seuraavilla henkilöillä: * Meelis Rooba (s. 1977), virolainen jalkapalloilija * Robert Rooba (s. 1993), virolainen jääkiekkoilija * Urmas Rooba (s. 1978), virolainen jalkapalloilija
Ingram (sukunimi)

Ingram on muun muassa seuraavien henkilöiden sukunimi: * Brandon Ingram (s. 1997), yhdysvaltalainen koripalloilija * Charles Ingram (s. 1963), brittiläinen Who Wants to Be a Millionaire? -ohjelmassa huijannut henkilö * Chris Ingram (s. 1994), brittiläinen ralliautoilija * Clint Ingram (s. 1983), amerikkalaisen jalkapallon pelaaja * Connor Ingram (s. 1997), kanadalainen jääkiekkomaalivahti * Dan Ingram (1934–2018), yhdysvaltalainen DJ * Dustin Ingram (s. 1990), yhdysvaltalainen näyttelijä ja muusikko * Frank Ingram (1905–1985), kanadalainen jääkiekkoilija * Kerry Ingram (s. 1999), brittiläinen näyttelijä * Luther Ingram (1937–2007), yhdysvaltalainen R&B-; ja soul-laulaja ja lauluntekijä * Mark Ingram, Jr. (s. 1989), yhdysvaltalainen amerikkalaisen jalkapallon pelaaja * Martha Ingram (s. 1935), yhdysvaltalainen yritysjohtaja ja hyväntekijä * Melissa Ingram (s. 1985), uusiseelantilainen uimari * Moses Ingram (s. 1994), yhdysvaltalainen näyttelijä * Roy Ingram (1900–1972), eteläafrikkalainen nyrkkeilijä * Sheila Ingram (1957–2020), yhdysvaltalainen juoksija.
Lintuniemi

Lintuniemi on sukunimi, joka on muun muassa seuraavilla henkilöillä: * Alex Lintuniemi (s. 1995), suomalainen jääkiekkoilija * Raimo Lintuniemi (1934–2000), suomalainen ekonomi ja juontaja
Varalan liikuntamuseo

Varalan liikuntamuseo on Tampereella Varalan urheiluopiston yhteydessä sijaitseva urheilualan museo. Sillä on tilat tehtailija Henrik Liljeroosin rakennuttamassa ja Karl Snellmanin suunnittelemassa huvilassa, joka on peräisin vuodelta 1892. Museo on tavallisesti auki vain tilauksesta. Liikuntamuseo on yksityisen yhdistyksen perustama, ja se on toteutettu talkoovoimin. Avajaisia vietettiin 6. kesäkuuta 1971. ==Kokoelmat== Museon kokoelmiin kuuluu esineitä, jotka kertovat naisvoimistelun historiasta. Joukossa on muun muassa liikuntavälineitä ja voimisteluasuja sekä valokuvia. Lydia Wideman-Lehtonen on lahjoittanut Varalalle hiihtopukunsa, joka hänellä oli yllään, kun hän voitti Oslon olympialaisten 10 kilometrin hiihdon vuonna 1952.Tampereen kantakaupungin rakennuskulttuuri 1998, s. 267. ==Lähteet== Luokka:Tampereen museot Luokka:Suomen paikallismuseot Luokka:Suomen urheilumuseot Luokka:Tahmela
Maria 01

Maria 01 on suomalainen kasvuyrityskampus, joka sijaitsee Helsingin Kampissa entisen Marian sairaalan tiloissa. Maria 01 oli vuonna 2019 Pohjoismaiden suurin kasvuyrityskeskittymä. Vuoteen 2023 mennessä toteutuvan laajennuksen myötä Maria 01:n tavoitteena on olla Euroopan suurin kasvuyrityskampus. Vuonna 2019 Maria 01:n tiloissa toimi yli 120 kasvuyritystä, 12 pääomasijoitusrahastoa sekä useita kasvuyrittäjyyden piiriin kuuluvia toimijoita. Kampuksella työskenteli vuonna 2019 yli 1100 henkilöä. Maria 01:n taustalla ovat Startup Säätiö, Helsingin uusyrityskeskus sekä Helsingin kaupunki. Kampuksen toimitusjohtajana toimii Sarita Runeberg. == Historia == Maria 01 sijaitsee vanhassa Marian sairaalassa Helsingin Kampissa. Sairaalatoiminnot loppuivat tiloissa pysyvästi vuonna 2014. Vuonna 2016 sairaalan tilat remontoitiin ja Maria 01 aloitti toimintansa tiloissa. Vuonna 2017 Lemminkäinen teki tutkielman Marian alueen kehittämisestä. Taustalla oli Helsingin kaupungin tavoitteet asemoitua yhtenä Euroopan houkuttelevimmista kaupungeista kasvuyrityksille. Osana tätä, Marian alueesta on pyritty luomaan osaamiskeskittymää, jolla on kansainväliset verkostot ja poikkitieteelliset lähestymistavat tulevaisuuden kehittämiselle. Lemminkäisen tutkielman johdosta vuoden 2017 Slush-tapahtumassa julkaistiin kilpailu alueen kehittämiseksi. Vuonna 2021 tasavallan presidentti Sauli Niinistö myönsi vuoden kansainvälistymispalkinnot, ja Maria 01 sai yhteisöpalkinnon. Maria01:n kehitys on jatkunut edelleen ja kampus kutsuu itseään innovaatioalojen konsortioksi, jossa on edustettuna niin sijoittajat, omistajat kuin toimijat. == Lähteet == Luokka:Yrittäjyys Luokka:Kamppi Luokka:Helsinkiläiset yritykset
Whiteboys

Whiteboys (engl.), 'valkoiset pojat', nimitys, jota 1761–1765 käytettiin niistä irlantilaisista joukoista, jotka öisin murhasivat ja ryöstivät tilanhoitajia, veronkantajia ja muita. Whiteboys esiintyivät naamioituina ja valkoisiin mekkoihin puettuina.Whiteboys. Tietosanakirja osa 10. Tietosanakirja-osakeyhtiö 1917 Laajemmassa merkityksessä Whiteboy-liike kattaa pidemmän ajanjakson, ja sen voi katsoa jatkuneen 1800-luvulla ribbonismin nimellä. Liike ei ollut erityisesti katolinen eikä nationalistinen, vaan sen pontimena oli köyhän maaseutuväestön taloudellinen ahdinko. Katolinen kirkko ei hyväksynyt salaseurojen toimintaa. Whiteboys-nimen alkuperäinen iirinkielinen muoto on Buachailli Bana. == Lähteet == Luokka:Salaseurat Luokka:Kapinat Irlannissa
Antti Yrjönen

Antti Yrjönen (s. 1992 Tampere) on suomalainen kuvajournalisti ja kolumnisti. Yrjönen on opiskellut kuvajournalismia Tampereen yliopistossa ja työskennellyt esimerkiksi Helsingin Sanomissa. Hän on toiminut Suomen kuvajournalistit ry:n hallituksen puheenjohtajana vuosina 2020–2022. Yrjösen asuinpaikka on Helsinki. Yrjönen on palkittu neljästi Vuoden uutiskuva -palkinnolla Kuvajournalismikilpailussa: vuonna 2018 kuvalla Perussuomalaisten kansanedustaja Teuvo Hakkaraista, toistamiseen vuonna 2019 kuvalla Keskustan puheenjohtaja Katri Kulmunista hallituksen erotessa, vuonna 2022 kuvalla Elokapinan mielenilmauksesta ja vuonna 2023 kuvalla Li Andersonista Vasemmistoliiton vaalivalvojaisissa. Vuonna 2020 hänelle myönnettiin Suomen Kuvalehden journalistipalkinto osana Poikkeustila 2020 -työryhmää yhdessä Hannamari Shakyan, Markus Jokelan ja Liisa Huiman kanssa. == Lähteet == Luokka:Suomalaiset valokuvaajat Luokka:Vuonna 1992 syntyneet Luokka:Elävät henkilöt
Bruno Rodrigues

Bruno Miguel Braz Rodrigues (s. 3. lokakuuta 1996 Lissabon Portugali ) on portugalilainen jalkapalloilija, joka edustaa Veikkausliigassa pelaavaa Kuopion Palloseuraa.Bruno Rodrigues Soccerway-sivustolla Hän on pelipaikaltaan hyökkääjä. Bruno Rodrigues pelasi vuosina 2014-2018 Portugalin alempia sarjatasoja. Keväällä 2018 hän siirtyi Suomeen ja aloitti Kolmosessa pelanneen Peimari Unitedin riveissä, jossa hän oli sarjan paras maalintekijä 22 osumalla.Palloliitto: Länsi-Suomi Kolmonen 2018 Hänet valittiinkin vuoden 2018 syyskuun Kolmosen pelaajaksi. Kesällä 2019 hän siirtyi edelleen Kakkosessa pelanneen Salon Palloilijoiden riveihin. Bruno Rodrigues nousi Kuopion Palloseuran edustusjoukkueeseen kaudella 2020. Kevään 2020 cup- otteluiden jälkeen Rodrigues loukkaantui, jonka vuoksi hän pelasi ensin KuPS:n Kakkosta pelaavassa reservijoukkueessa SC KuFu-98 ja avasi Veikkausliigauran 22. elokuuta 2020 IFK Mariehamn-ottelussa. Kaikkiaan Veikkausliigaotteluita kertyi hänelle viisi. == Saavutukset == Veikkausliiga: * Suomen mestaruuspronssia: 2020 == Lähteet == * Bruno Rodrigues KuPS:n sivuilla ===Viitteet=== Luokka:Portugalilaiset jalkapalloilijat Luokka:Vuonna 1996 syntyneet Luokka:Elävät henkilöt
Bolbai (Kaaria)

Bolbai (, ) oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta. Myöskään Bolbain historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Bolbai kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 453/452 ja 446/445 eaa. Kaupungin kansalaisesta käytettiin etnonyymiä Bolbaieus (). == Lähteet == Luokka:Kaarian kaupungit
Erineis

Erineis () oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta. Myöskään Erineiksen historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Erineis kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa neljästi vuosina 453/452–444/443 eaa. sekä vielä vuonna 425/424 eaa. Kaupungin kansalaisesta käytettiin etnonyymiä Erineus (). == Lähteet == Luokka:Kaarian kaupungit
Hydissos

Hydissos (, myös Hydisos, , Hydissa, ; ) oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Se sijaitsi lähellä nykyistä Muğlan maakunnan Karacahisaria. == Maantiede == Hydissos sijaitsi Kaariassa noin 20 kilometriä etelään Mylasasta eli nykyisestä Milâsista. Kaupungista länteen sijaitsi Bargylia ja koilliseen hellenistisestä kaudesta eteenpäin Stratonikeia. Kaupunki oli rakennettu kahdelle vahvalle kukkulalle. == Historia == Hydissoksen historiasta tiedetään vain vähän. Kaupunki on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Tärkeimpiä syitä on se, että Hydissos kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 448/447 ja 447/446 eaa. Roomalaisella kaudella Hydissoksen nimissä lyötiin omaa rahaa. Maantieteilijöistä Hydissoksen mainitsevat Klaudios Ptolemaios ja Plinius vanhempi.Klaudios Ptolemaios: Geografia 5.2.20; Plinius vanhempi: Naturalis historia 5.29. == Rakennukset ja löydökset == Kaupungin kukkulat oli ympäröity tornein varustetuilla muureilla, joista on säilynyt osia. Ne ajoittuvat varhaiselle hellenistiselle kaudelle. Kukkuloiden välissä sijaitsivat stoilla eli pylväshalleilla reunustettu agora ja teatteri. Paikalta on löydetty myös muun muassa piirtokirjoituksia ja kaupungin lyömiä rahoja. == Lähteet == Luokka:Arkeologiset kohteet Turkissa Luokka:Kaarian kaupungit Luokka:Muğlan maakunta